བསྟན་པ་
དང་། མི་རྟོག་པ་དང་རྗེས་སུ་འབྲེལ་བའི་དམ་ཚིག་དང༌། མདོར་ན་ཐབས་སྣ་
ཚོགས་བསྟན་ཀྱང་མི་འཆིང་ཞིང་གྲོལ་བའི་རྒྱུར་(༢༣༦)བསྟན་པའོ། །དང་པོ་ལ་
གཉིས། ཞུས་པ་དང༌། ལན་ནོ། །ཞུས་པ་ནི་གང་དུ་ཞེས་བྱ་བ་ནི་བརྟག་པ་བདུན་
པའི་གཉིས་པར། བཤང་གཅི་ཁུ་བ་ཁྲག་རྣམས་ཀྱིས། །ཐམས་ཅད་ལས་ནི་ཁ་བསྐང་
ཡིན། །ཞེས་བྱ་བ་ལ་སོགས་པའོ། །ཡེ་ཤེས་སེམས་དཔའ་ལ་མི་གཙང་བས་ཁ་བསྐང་
ན། སྡིག་པ་སྐྱེ་བར་མི་འགྱུར་རམ། ཞེས་ཞུ་བའོ། །ལན་ལ་ལྔ་ཡོད་པ་ལས་དང་
པོར་གཙང་མི་གཙང་དུ་འཛིན་པ་རྟོག་པས་བརྟག་པ་ཡིན་པར་བསྟན་པ་ནི། བཅོམ་
ལྡན་འདས་ཀྱིས་ཞེས་བྱ་བ་ལ་སོགས་པ་སྟེ། དོན་ནི་འདི་ཡིན་ཏེ། མ་རིག་པས་རྒྱུ་
བྱས་ནས་རྟོག་པའི་དྲ་བས་བརྟགས་པའི་ཚེ་གཙང་བ་དང་མི་གཙང་བར་འབྱུང་བར་
-441

ས་སྐྱ་བཀའ་འབུམ། ༼ཏ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
འགྱུར་ལ། རྟོག་པ་དང་བྲལ་ན་གཙང་མི་གཙང་མེད་དོ། །ཞེས་བྱ་བའོ། །གཉིས་
པ་སྡིག་པ་དང་བསོད་ནམས་ཀྱང་རྟོག་པ་ཡིན་པ་ནི། དེ་ནི་སྡིག་དང་ཞེས་བྱ་བ་ལ་
སོགས་པ་སྟེ། གཙང་མི་གཙང་ལས་འབྱུང་བའི་བསོད་ནམས་དང་སྡིག་པ་ཡང་ཡང་
དག་པར་མེད་དེ་ཆོས་ཐམས་ཅད་ནི་རང་བཞིན་གྱིས་དག་པའོ་ཞེས་བྱ་བའི་དོན་ཏོ། །
སྤྱི་དོན་གཉིས་པ་ཆོས་རང་བཞིན་གྱིས་དག་ཀྱང་ཀུན་རྫོབ་ཏུ་རྟོགས་པའི་
ཐབས་བསྟན་པའི་འཐད་པ་ལ་གསུམ། ཐབས་ཀུན་རྫོབ་ཏུ་བསྟན་པའི་དགོས་པ་
དང༌། དོན་དམ་པར་བསོད་ནམས་དང༌། སྡིག་པ་གཉིས་ཀ་དང་བྲལ་བར་བསྟན་
པ་དང་། ཐབས་བཤད་པའི་དུས་དང་། འཐད་པ་བཤད་པའོ། །དང་པོ་ནི་མ་
པ་སྐྱེས་
ཞེས་བྱ་བ་རྐང་པ་བཞི་སྟེ། དོན་དམ་པར་སྤྲོས་པ་དང་བྲལ་ཡང་ཀུན་རྫོབ་ཏུ་བསྟན་
པ་ནི། སེམས་ཅན་ཡེ་ཤེས་འཕེལ་བྱའི་ཕྱིར། །གཉིས་པ་ནི། སྐྱེ་བ་དང་། ཞེས་པ་
རྐང་པ་གཉིས་ཏེ། དོན་དམ་པར་མེད་པའི་ཕྱིར། བསོད་ནམས་མ་ཡིན་པ་ལ་ཞེན་
པ་དེ་སྤང་བར་བྱའོ། །གསུམ་པ་ནི་དཔེར་ན་ཞེས་བྱ་བ་ལ་སོགས་པ་སྟེ། དེ་ནི་འདི་
སྐད་སྟོན་པ་ཡིན་ཏེ། ཆུ་ཆེན་པོའི་ཕ་རོལ་དུ་འགྲོ་བར་འདོད་པའི་མགྲོན་པོ་དག་རྩྭ་
དང་ཤིང་བུ་གྱི་ན་དག་ལ་གཟིངས་བཅས་ནས། དེ་ལ་བརྟེན་ཏེ་དེའི་བར་ཆད་དག་
ཀྱང་བསལ་ནས་ཆུ་ཀླུང་གི་ཕ་རོལ་ཏུ་ཕྱིན་པ་དང་གྱི་ན་དེ་དག་སྤངས་ན་ཇི་ལྟར་བདེ་
བར་འགྲོ་བར་འགྱུར་རོ། ། དེ་བཞིན་དུ་རྣལ་འབྱོར་པ་སྲིད་པའི་རྒྱ་མཚོའི་ཕ་རོལ་ཏུ་
འགྲོ་བར་འདོད་པས་ཀྱང་། དགེ་བའི་ཐབས་ཀྱི་ཆ་གཟིངས་ལྟ་བུ་ལ་ནི་བརྟེན། མི་
དགེ་བ་གཟིངས་ཀྱི་བར་ཆད་དུ་ལྟ་བ་དག་སྤངས་ནས་སྲིད་པའི་རྒྱ་མཚོའི་ཕ་རོལ་ཏུ་
ཕྱིན་པའི་ཚེ་ནི། ལམ་དང་ལམ་མ་ཡིན་པ་གཉི་ག་སྤངས་ན་གྲོལ་བའི་སར་ཕྱིན་ཞེས་
བྱའོ། །ཞེས་བྱ་བའི་དོན་ཏོ། །བཞི་པ་ལམ་རང་གི་ངོ་བོ་རྟོག་མེད་ཡིན་པར་བསྟན་
པའི་ཕྱིར། རྟོག་པའི་དྲ་བ་ནི་ཞེས་སོགས་རྐང་པ་བཞི་སྟེ། སངས་རྒྱས་ཀྱིས་གསུངས་
442

སཾ་པུ་ཊའི་ཊཱི་ཀ་གནད་ཀྱི་གསལ་བྱེད།
པའི་ལམ་རྣམས་ལ་རྣམ་པར་རྟོག་པ་མེད་པར་གྱིས་ཞེས་བྱ་བའོ། །ལྔ་པ་རྟོག་པའི་
སྐྱོན་དང་མི་རྟོག་པའི་ཕན་ཡོན་ནི། རྣམ་རྟོག་གཏི་མུག་ཆེན་པོ་སྟེ། །ཞེས་བྱ་བ་ལ་
སོགས་པ་བློ་ཀ་གཅིག་གོ། །
སྤྱི་དོན་གཉིས་པ་མི་རྟོག་པ་དང༌། རྗེས་སུ་འབྲེལ་བའི་དམ་ཚིག་ལ་བཞི་སྟེ། མི་
རྟོག་པ་བསྐྱེད་པའི་ཐབས་ཕན་ཡོན་དང་བཅས་པ་དང་། སྐུ་གསུང་ཐུགས་ཀྱི་དམ་
ཚིག་དང་། རང་གི་ཁམས་ལྔ་རྒྱལ་བར་བྱ་བའི་དམ་ཚིག་དང༌། བཟའ་བའི་དམ་
ཚིག་བསྟན་པ་ཕན་ཡོན་དང་བཅས་པའོ། །དེ་དག་གི་དང་པོ་ནི་དབང་པོ་གཉིས་ནི་
ཞེས་བྱ་བ་ལ་སོགས་པ་རྐང་པ་དྲུག་སྟེ། དེ་ལྟར་གོང་དུ་བསྟན་པའི་མི་རྟོག་པ་དེ་དག་
ཀྱང་དབང་གསུམ་པ་དཀྱིལ་འཁོར་འཁོར་ལོའི་དཔེའི་ཡེ་ཤེས་ལ་བརྟེན་ནས། སྐྱེ་བ་
འདིར་སངས་རྒྱས་འགྲུབ་བོ་ཞེས་བསྟན་པའོ། །གཉིས་པ་བུད་མེད་དང་ནི་ཞེས་བྱ་
བ་ལ་སོགས་པ་ཤློ་ཀ་གསུམ་སྟེ། དེ་དག་གི་དོན་ཡང་འདི་ཡིན་ཏེ། (༢༣༧)དམ་ཚིག་
ཐམས་ཅད་ལུས་ངག་ཡིད་གསུམ་གྱི་བསྲུང་བྱར་འདུས་པས། ལུས་ངག་ཡིད་གསུམ་
གྱིས་སུ་ལ་ཡང་གདུང་བར་མི་བྱ་སྟེ། དེ་ལྟར་བསྲུངས་ན་དམ་ཚིག་གི་ཉེས་པ་ཐམས་
ཅད་མི་འབྱུང་སྟེ་བསྲུང་བྱ་ཐམས་ཅད་བསྲུང་བའི་ཕྱིར་རོ། །སུ་ལའང་མི་སྨོད་
ཅིའི་ཕྱིར་ཞེ་ན། སེམས་ཅན་ཐམས་ཅད་སངས་རྒྱས་སུ་ལྟ་བའི་ཕྱིར་ཏེ། ལུང་ལས་
ཀྱང་། སྐྱེ་བོ་རྣལ་འབྱོར་མཐར་ཕྱིན་པས། །ང་རྒྱལ་མི་བཅག་ཐོ་མི་བཙམ། །ཞེས་
གསུངས་པའི་ཕྱིར་རོ། །གསུམ་པ་ནི། ཤ་ཡི་ཁམས་རྣམས་ཐམས་ཅད་ནི། །ཞེས་
བྱ་བ་ལ་སོགས་པ་བློ་ཀ་གསུམ་དང་རྐང་པ་གཅིག་གིས་བསྟན་ཏེ། རང་གི་ལུས་ཀྱི་
ཁམས་རྒྱལ་བ་ལྔར་རྟག་ཏུ་བསྒོམ་པར་བྱ་ཞེས་བྱ་བའོ། །བཞི་པ་བཟའ་བའི་དམ་
ཚིག་ནི། འདོད་ཆགས་ཞེས་བྱ་བ་ལ་སོགས་པ་བློ་ཀ་གཉིས་དང་རྐང་པ་གཅིག་གིས་
བསྟན་ཏེ། འདོད་ཆགས་ལ་སོགས་པ་ཉོན་མོངས་པ་ལྔ་ནི་ཤ་ལྔའམ་བདུད་རྩི་ལྔའི་
-443

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
བརྡའོ། །བདུད་རྩི་ལྔ་ནི་བཤང་གཅི་ཞེས་བྱ་བ་ལ་སོགས་པ་དངོས་སུ་བསྟན་ལ། དེ་
འབྱུང་བ་བཞི་ནི་ཡོངས་སུ་བཟུང་ནས་ཞེས་བྱ་བ་ནི་རྒྱུ་ནི་འབྱུང་བ་བཞིར་
དག་ཀྱང༌།
འདུས་ལ། བློ་ཡིས་རྫོགས་པ་ཡོངས་བསྒོམ་པ། །ཞེས་བྱ་བས་ནི། དེ་དག་ཀྱང་རྒྱལ་
བ་ལྔར་བྱིན་གྱིས་བརླབ་པ་བསྟན་ཅིང༌། ཐམས་ཅད་དུ་ནི་ཟོས་པས་འབྱུང་། །ཞེས་
བྱ་བས་ནི་བཟའ་བའི་དམ་ཚིག་རྟག་ཏུ་བསྟེན་པར་བྱའོ། །ཞེས་བྱ་བ་བསྟན་ཏོ། །
སྤྱི་དོན་གསུམ་པ་མི་རྟོག་ན་ཐབས་སྣ་ཚོགས་བསྟན་ཀྱང་མི་འཆིང་ཞིང་གྲོལ་
བའི་རྒྱུར་བསྟན་པ་ནི། དཔེར་ན་བུད་མེད་ཅེས་བྱ་བ་ལ་སོགས་པ་སྟེ། བུད་མེད་
ལ་ལ་དག་བྱིས་པ་རྣམ་པར་རྟོག་པ་མེད་པའི་དྲུང་དུ་བསྡད་ནས། འདུ་བའི་གཏམ་
ཞེས་བྱ་བ་ནི་འུ་ཅག་གཉིས་བཟའ་མི་བྱའོ་ཞེས་སྨྲ་ཞིང་། ལམ་འཆིང་བ་ནི་འགྲོར་
མི་སྟེར་བར་བཀག་ཀྱང་། བྱིས་པ་དེ་ལ་ཁྱིམ་ཐབ་ཀྱི་རྣམ་པར་རྟོག་པ་ཅི་ཡང་མེད་
དོ། །ཡང་ན་ལམ་འཆིང་བ་མེད་པར་བརྗོད་ཅེས་ཟེར་ན་འོག་མ་ལ་སྦྱར། མི་རྟོག་
ན་ལམ་གྱིས་མི་འཆིང་ཞེས་སྦྱར་བར་བྱའོ། །དེ་བཞིན་དུ་དེ་ལྟར་ཆོ་གས་རྣལ་འབྱོར་
པའི་ལེགས་པའི་ལམ་ནི་བསྟན་པའོ། །ཞེས་བྱ་བ་ནི་སངས་རྒྱས་ཀྱི་བསྟན་པའི་ཐབས་
ཀྱི་ཆའི་ལམ་ཐམས་ཅད་ཀྱང་རྣམ་པར་རྟོག་པ་མེད་པས་བསྒྲུབས་ན་ཐབས་ཤེས་རབ་
གཉིས་སུ་མེད་པ་ཡིན་པའི་ཕྱིར་མི་འཆིང་ཞིང་གྲོལ་བར་འགྱུར་རོ་ཞེས་བྱ་བའི་དོན་
ཏོ། །དམ་ཚིག་དང་སྡོམ་པ་བསྟན་ཟིན་ཏོ། །རྒྱུད་ཀྱི་ལུས་ཀྱི་ཚུལ་ཡན་ལག་རྒྱས་
པར་དབྱེ་བ་མ་ལུས་པའང་བསྟན་ཟིན་ཏོ། །དེ་ལྟར་རྩ་བའི་རྒྱུད་ཀྱི་ལུས་ཡོངས་སུ་
རྫོགས་ནས་ད་ནི་སྟོན་པ་ལ་འཁོར་རྣམས་ཀྱིས་རྗེས་སུ་ཡི་རང་བ་བསྟན་ཏོ། །འདི་
་གཉིས། འཁོར་རྣམས་ཀྱིས་དེ་བཞིན་གཤེགས་པའི་ཡེ་ཤེས་ཐོབ་པ་དང་། རྒྱུད་
ཀྱི་དོན་ལ་རྗེས་སུ་ཡི་རང་བ་དངོས་སོ། །དང་པོ་ནི། དེ་ནས་ཞེས་བྱ་བ་ནི་རྩ་བའི་
རྒྱུད་གསུང་པ་ཡོངས་སུ་རྫོགས་པའི་རྗེས་ལའོ། །རྣལ་འབྱོར་པ་ནི་གྲུབ་པ་མཆོག་
- 444-

སཾ་པུ་ཊའི་ཊཱི་ཀ་གནད་ཀྱི་གསལ་བྱེད།
གི་ས་ལ་གནས་པ་རྣམས་ཏེ་གྲངས་མཐའ་ཡས་པའོ། །རྣལ་འབྱོར་མ་དང་ཞེས་པ་
ནི། རི་རབ་ཀྱི་རྡུལ་ཕྲ་རབ་དང་མཉམ་པའོ། །ཞེས་གོང་དུ་བརྟག་པ་དྲུག་པར་
གསུངས་སོ། །མཁའ་འགྲོ་ནི་ཁཎྜ་ཀ་པཱ་ལི་ལ་སོགས་པ་ལྟ་བུའོ། །མཁའ་འགྲོ་མ་ནི་
རབ་ཏུ་གཏུམ་མོ་ལ་སོགས་པ་ལྟ་བུའོ། །དེ་དག་གི་གྲངས་ནི་བྱེ་བ་ཕྲག་བརྒྱད་ཅུ་དང་
ཞེས་སོ། །བྱང་ཆུབ་སེམས་དཔའ་དང་ཞེས་བྱ་བ་ནི། དཔའ་བོའི་འཁོར་བྱེ་བ་ཕྲག་
བརྒྱད་ཅུ་ཞེས་དང་པོར་གསུངས་སོ། །དེ་བཞིན་གཤེགས་པ་ནི་ཏིལ་གྱི་གང་བུ་དང་
མཉམ་པའོ། །དགའ་ཞིང་མགུ་བ་ནི་སེམས་ཀྱི་སྐད་ཅིག་དང་པོ་དང་ཕྱི་མའོ། །དེ་
བཞིན་གཤེགས་པ་ཐམས་ཅད་ཀྱི་ཡེ་ཤེས་ཐམས་ཅད་ཐོབ་པར་གྱུར་ཏོ། །ཞེས་བྱ་བ་
ནི་འཁོར་རྣམས་ཀྱིས་སངས་རྒྱས་ཀྱི་སའི་བར་དུ་མངོན་(༢༣༨)དུ་གྱུར་ཏོ་ཞེས་བྱ་བའི་
དོན་ཏོ། །གཉིས་པ་རྗེས་སུ་ཡི་རང་བ་དངོས་ནི། བྱང་ཆུབ་སེམས་དཔའ་ཞེས་བྱ་
བ་ལ་སོགས་པས་གང་གི་མཆོག་གི་འཁོར་རྣམས་མདོར་བསྟན་ནས། ལྷ་དང་ཞེས་
བྱ་བ་ལ་སོགས་པས་འཁོར་འབྲིང་པོ་གྲུབ་པའི་ས་ལ་གནས་པ་མཐའ་ཡས་པ་རྣམས་
སོ། །བཅོམ་ལྡན་འདས་ནི་སྟོན་པ་རྡོ་རྗེ་འཆང་ངོ༌། །གསུངས་པ་ནི་རྩ་བའི་རྒྱུད་
བརྟག་པ་བཅུའི་བདག་ཉིད་ཅན་ནོ། །མངོན་པར་དགའོ་ཞེས་བྱ་བ་ནི་མངོན་པར་
བསྟོད་ཅིང་དགའ་བའོ། །རྗེས་སུ་ཡི་རང་བ་བསྟན་ཟིན་ཏོ། །མཚན་བསྟན་པ་ནི་
དཔལ་ཡང་དག་པར་སྦྱོར་བ་ལས་བྱུང་བ་ཞེས་བྱ་བ་ནི་དང་པོར་བསྟན་ཟིན་ཏོ། །དེ་
ཁོ་ན་ཉིད་ཐམས་ཅད་ཅེས་བྱ་བ་ནི། རྒྱུད་སྡེ་འབུམ་ཕྲག་སུམ་ཅུ་རྩ་དྲུག་པོ་ཐམས་
ཅད་ཀྱི་སྙིང་པོ་ལྟ་བུར་གྱུར་པ་ཞེས་བྱ་བའོ། །གླེང་གཞི་ཞེས་བྱ་བ་ནི་བསྟན་ཟིན་
ཏོ། །བརྟག་པའི་རྒྱལ་པོ་ཞེས་བྱ་བ་ལས་བརྟག་པ་ཞེས་བྱ་བ་ནི་ཆོས་ཐམས་ཅད་རྟོག་
པ་མེད་ཀྱང་སེམས་ཅན་གྱི་དོན་གྱི་ཕྱིར་ཆོ་ག་དང་བསྒོམ་པ་ལ་སོགས་པར་རྟོག་པས་
ངན་པའི་རྟོག་པ་སྟེ། འཕགས་པ་རྡོ་རྗེ་རྩེ་མོ་ལས་ཀྱང༌། ཆོས་ཀུན་གཟུགས་ཅན་
445-

ས་སྐྱ་བཀའ་འབུམ། ༼ཏ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
མ་ཡིན་ཡང་། །གཟུགས་ཅན་དུ་ཡང་འདི་རུ་བརྟག །ཆོས་ཀུན་ཚིག་གི་སྤྱོད་ཡུལ་
མིན། །སྒྲ་རུ་ཡང་ནི་འདིར་བསྟན་ཏེ། །དེ་བས་ངོ་མཚར་ཆོས་འདི་རུ། །རྟོག་པས་
རྟོག་པ་ཡིན་པར་བརྗོད། ། ཅེས་གསུངས་པའི་ཕྱིར་རོ། །བརྟག་པ་བཅུ་པ་རྫོགས་ཏེ་
རྩ་བའི་རྒྱུད་མ་ལུས་པའང་བསྟན་ཟིན་ཏེ་ཡོངས་སུ་རྫོགས་སོ།། །།
རྒྱུད་ཕྱི་མ་ལ་རབ་ཏུ་བྱེད་པ་སུམ་ཅུ་ཐམ་པ་བཞུགས་སོ་ཞེས་བླ་མ་རྣམས་ཀྱིས་
གསུངས་ཤིང་། སློབ་དཔོན་རྒྱལ་པོ་ཨིནྡྲ་བྷུ་ཏིས་ཀྱང་གསུངས་མོད་ཀྱི། འདིར་ནི་
རྒྱུད་དུམ་བུ་ཅུང་ཟད་ཅིག་ལས་མི་སྣང་ངོ་། །འདི་ཡི་རྣམ་པར་བཤད་པ་ནི་རྗེ་བླ་
་ཞིག་
མ་ཐུགས་རྗེ་ཆེན་པོ་ཉིད་ཀྱིས་གཞུང་དུམ་བུ་གཉིས་ཀྱི་བདག་ཉིད་དུ་གནས་པ་
མཛད་པས་ན་འདིར་ནི་རྣམ་པར་བཤད་པ་མི་བྱའོ་སྙམ་དུ་ཡང་བསམ་པའོ། །རྣམ་
པར་བཤད་པ་མ་ལུས་པ་ཡོངས་སུ་རྫོགས་སོ།།
རྫོགས་སངས་རྒྱས་ཀྱི་གདུལ་བྱའི་བསམ་པ་བཞིན། །ཉན་ཐོས་སངས་རྒྱས་
འབྲིང་ལམ་ཐེག་ཆེན་དང་། །བྱ་སྤྱོད་རྣལ་འབྱོར་རྣལ་འབྱོར་ཆེན་པོ་ནི། ། ཀུན་
གྱི་གཅེས་པ་བསྡུས་པ་འདི་ཡིན་ནོ། །ཟབ་མོའི་གསུང་དང་རྒྱུད་མཛད་དེ་ཉིད་
དང༌། །མཐུ་སྟོབས་མགོན་པོ་དང་ནི་ཌོ་བི་དཔལ། །རྒྱུད་འཛིན་རྣམས་དང་བླ་མ་
ཡེ་ཤེས་ཞབས། །ས་སྐྱའི་བླ་ཆེན་མཆོག་ལ་མགོས་ཕྱག་འཚལ། །ཤིན་ཏུ་ཟབ་དོན་
རྣལ་འབྱོར་ཆེན་པོ་ནི། །འབུམ་ཕྲག་སུམ་ཅུ་དྲུག་ལས་མཆོག་གྱུར་པ། །སྙིང་པོ་གྱུར་
པའི་རྒྱུད་སྡེ་བཅུ་དྲུག་གི། ། གཅེས་པ་ཀུན་བསྡུས་ཟབ་མོའི་རྒྱུད་འདི་ལ། །དམུས་
ལོང་མཚན་མོ་མུན་ནག་སྒྲོན་བྲལ་ཞིང༌། །རྒྱུས་མེད་གནས་སུ་སྐྱེ་བོ་འདྲེན་འདྲ་
བའི། །གླེགས་བམ་ཙམ་འཛིན་མན་ངག་དང་བྲལ་བའི། །འཆད་པར་བྱེད་པས་
གངས་ཅན་གང་བར་མཐོང་། །འདི་ནི་ཤེས་རབ་མིག་ཅན་སྐྱེ་བོ་ཡིས། །བླ་མའི་
མན་ངག་ཡེ་ཤེས་སྒྲོན་བཟུང་ནས། །ཐར་མཆོག་རྒྱུད་ཀྱི་ལམ་འདི་ལེགས་བསྟན་
-446-

སཾ་པུ་ཊའི་ཊཱི་ཀ་གནད་ཀྱི་གསལ་བྱེད།
གྱིས། །རྡོ་རྗེ་འཆང་གི་གནས་སུ་འགྲོ་བར་གྱིས། །བསོད་ནམས་ཡེ་ཤེས་རྩེར་གྱུར་
རྣལ་འབྱོར་པ། །དགེ་བསྙེན་བདག་ལ་རོང་དུ་སྐྱེས་པ་ཡི། །དགེ་སློང་སེང་གེ་རྒྱལ་
མཚན་ཞེས་བྱ་ཡིས། །གསོལ་བ་བཏབ་ནས་བཤད་སྦྱར་འདི་བགྱིས་སོ། །སྙིང་པོའི་
རྒྱུད་རྒྱལ་ཀུན་གྱི་གནད་ཀྱི་དོན།། །བསྡུས་པ་རྡོ་རྗེའི་ཚིག་གི་སྦས་པའི་རྒྱུད།
འབྱེད་ལེགས་བཤད་འདི་ཡིས་གསལ་བས་ན། །བཤད་སྦྱར་འདི་ནི་གནད་ཀྱི་གསལ་
བྱེད་ཡིན། །མན་ངག་འཛིན་པའི་བློ་གྲོས་རབ་གསལ་ཞིང་། །གཞུང་དོན་ལེགས་
རྟོགས་ལུང་གི་རྒྱས་པས་ན། །ལེགས་བཤད་འདི་ལ་ཉེས་པའི་སྐྱོན་འགའ་མེད། །གལ་
ཏེ་མཆིས་ན་མཁའ་འགྲོས་བཟོད་པར་མཛོད། །ཚིག་འགྲེལ་ཧ་ཅང་རྒྱས་མིན་དོན་
གསལ་བགྱིས། །འདི་ལས་(༢༣༩)བྱུང་བའི་བསོད་ནམས་མཐའ་ཡས་དེས། །འགྲོ་
ཀུན་ས་བཅུའི་རྩེ་མོ་ཐོབ་གྱུར་ནས། །རྡོ་རྗེ་འཆང་ཆེན་གོ་འཕང་ཐོབ་པར་ཤོག །རྡོ་
རྗེ་འཆང་མཚུངས་བླ་མས་རྒྱུད་ཀྱི་དོན། །གསུང་རྫོགས་བཅུ་བདུན་ལོན་ནས་ཤིང་
ལུག་ལ། །གྲགས་པས་ཡོངས་གང་ཡོན་ཏན་འབྱུང་བའི་གནས། །དཔལ་ལྡན་ས་
སྐྱའི་གནས་སུ་གུས་པས་བྲིས། །ཡང་དག་པར་སྦྱོར་བ་ཞེས་བྱ་བའི་རྒྱུད་ཆེན་པོའི་
རྣམ་པར་བཤད་པ། གནད་ཀྱི་གསལ་བྱེད་ཅེས་བྱ་བ་འདི་ཡོངས་སུ་རྫོགས་སོ།། །།
འདིས་སེམས་ཅན་དཔག་ཏུ་མེད་པའི་དོན་བྱས་ནས་ལམ་གྱི་བར་ཆད་ཐམས་
ཅད་དང་བྲལ་ཏེ། རྡོ་རྗེ་འཆང་གི་གོ་འཕང་མྱུར་དུ་ཐོབ་པར་གྱུར་ཅིག།
འདིར་སྨྲས་པ། སྙིང་པོའི་དོན་མ་ལུས་པའི་དོན་བསྡུས་པའི་རྒྱུད། ཡང་དག་
པར་སྦྱོར་བ་ཞེས་བྱ་བའི་བཤད་སྦྱར་རྒྱུད་ཀྱི་གནད་ཀྱི་དོན་མ་ལུས་པ་གསལ་བར་བྱེད་
རྡོ་རྗེ་འཆང་ཆེན་པོའི་ངོ་བོ་རྗེ་བཙུན་ས་སྐྱ་པའི་སྐུ་གསུང་
ཐུགས་ཀྱི་སྲས། ཤཱཀྱའི་དགེ་བསྙེན་ཐེག་པ་ཆེན་པོ་འཛིན་པའི་བྱང་ཆུབ་ ་སེམས་
དཔའ། རྡོ་རྗེ་ཐེག་པ་མཆོག་གི་བརྟུལ་ཞུགས་ལ་གནས་པའི་རིག་པ་འཛིན་པ་ཆེན་
པ་ཞེས་བྱ་བ་འདི་ནི།
།།
-447-

ས་སྐུ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
ངོ།་
ཝཾ་བདག་དང་གཞན་གྱི་གྲུབ་པའི་མཐའ་རྒྱ་མཚོའི་ཕ་རོལ་ཏུ་སོན་པ།